เรื่องร้องเรียน: ติดตามความคืบหน้าเรื่องที่เคยแจ้งไปเมื่อ ๘ ส.ค.๖๕  (ครั้งที่ ๒)....โดยมีรายละเอียดตามนี้  "ขอให้ติดตั้งสะพานลอยฅนเดินข้ามถนนตัดใหม่ (ถนนพรานนก-พุทธมณฑลสาย ๔ หรือที่เรียกกันว่า "ถนนสายพระเทพฯ) บริเวณหน้าวัดเพลงกลางสวน หรือบริเวณ ปากคลองตลาดใหม่ ก็ได้....เห็นเคยมีโครงการว่าจะก่อสร้างแต่ก็เงียบไป จะแจ้งหน่วยงานใดได้บ้างครับ? ตอนนี้จะข้ามถนนแต่ละครั้งยากมาก และเสี่ยงต่อการเกิดอุบัติเหตุ ชาวบ้าน ๒ ฝั่งถูกแยกออกจากกันโดยไม่สามารถข้ามฝั่งได้"....
การดำเนินการของเจ้าหน้าที่: กรณีสะพานลอยคนเดินข้ามบริเวณหน้าวัดเพลงกลางสวนขณะนี้อยู่ในขั้นตอนของคณะกรรมการพิจารณากำหนดจุด ขอขอบคุณสำหรับการให้ข้อมูล
ความเห็นของผู้แจ้ง: ผมต้องการทราบความคืบหน้าในการดำเนินการ แต่ทางหน่วยงานกลับแจ้งว่า "เสร็จสิ้น" พร้อมกับแจ้งเพียงว่าอยู่ในขั้นตอนของคณะกรรมการพิจารณากำหนดจุด....  การกำหนดจุดฯ ทางผู้เกี่ยวข้องได้พิจารณาและแจ้งให้ทราบแล้วตั้งแต่ ๒๖ ม.ค.๖๖ พร้อมกับแจ้งอีกด้วยว่าได้จัดทำแบบรูปพร้อมประมาณราคาเรียบร้อยแล้ว....ผ่านมา ๖ เดือน ควรจะมีความก้าวหน้าในการทำงานมากกว่านี้หรือไม่? หรือหน่วยงานที่เกี่ยวข้องทำกันได้เพียงเท่านี้....หรือว่าสักแต่จะตอบให้ผ่านๆไป เพราะเท่าที่อ่านสิ่งที่แต่ละหน่วยงานโต้ตอบ ดูเหมือนการเล่นปิงปองเสียมากกว่าที่จะมุ่งเน้นถึงผลสัมฤทธิ์ของงาน และผลประโยชน์ของประชาชน ผมอาจจะต้องมีหนังสือเปิดผนึกมอบให้ผู้ว่า กทม. โดยตรง เพื่อเรียนให้ทราบถึงความจำเป็น หรือประสานไปทางสื่อสารมวลชนเพื่อให้ติดตามเร่งรัดอีกทางหนึ่ง....เพราะช่องทางนี้ไม่สามารถตอบโจทย์และแก้ไขปัญหาที่เกิดขึ้นได้เท่าที่ควรจะเป็น
พื้นที่: แขวงบางพรม เขตตลิ่งชัน กรุงเทพมหานคร